stanford-oval/wikipedia huggingface dataset:
עוזי רובין
קורות חיים

עוזי רובין הוא בעל תואר ראשון מהפקולטה להנדסת אווירונאוטיקה וחלל בטכניון ותואר שני בהנדסה אווירונאוטית מ-Rensselaer Polytechnic Institute.
רובין היה אחראי על פיתוח משגר הלוויינים הישראלי "שביט". בשלהי 1990 הוקמה מנהלת פרויקט החץ, הנמצאת בתוך משרד הביטחון וכפופה לשר הביטחון. תפקיד המנהלה, המכונה "חומה", הוא לרכז, לפקח ולתאם את כל הפעילות בנושא ההגנה מול האיום הבליסטי. המנהלה מרכזת את כל המידע בנושא תוכנית החץ. בשנת 1999 שימש בתפקיד בכיר במועצה לביטחון לאומי.
לאחר פרישתו ממערכת הביטחון הקים חברה לייעוץ ביטחוני בשם "רובינקון". רובין פועל רבות במסגרת מכוני מחקר אקדמיים שונים, ובהם המכון למחקרי ביטחון לאומי ומרכז בגין-סאדאת למחקרים אסטרטגיים הפועל באוניברסיטת בר-אילן. במחקריו עוסק רובין בסוגיות הקשורות לתוכניות טילים בליסטיים במדינות ערב ובאיראן, במערכות הגנה נגד טילים ובנושאים קרובים.
רובין מרבה להשתתף בכנסים מקצועיים בינלאומיים בתחומי מומחיותו. מיוזמי הקמת העמותה הישראלית להגנה בפני טילים וחבר הדירקטוריון שלה.
רובין נוהג לפרסם מחקרים ומונוגרפיות בנושאי הגנה נגד טילים. ב-2011 פרסם את מחקרו "ממטרד לאיום אסטרטגי" העוסק בהפעלת רקטות כנגד העורף הישראלי. זכה פעמיים בפרס ביטחון ישראל: האחד על חלקו בפיתוח מערכת הנשק חץ והשני על חלקו בפיתוח לוויין הריגול אופק.
בשנת 2018 קיבל תואר דוקטור מאוניברסיטת בר-אילן, על עבודה בהנחייתו של אפרים ענבר שכותרתה "כושר הסתגלותה של מערכת הביטחון בישראל לשינויים מהפכניים בסביבה האסטרטגית⁰: ההגנה האקטיבית כמקרה בוחן". בסוף 2019 יצא לאור ספרו "ממלחמת הכוכבים עד כיפת ברזל, המאבק על ההגנה האקטיבית בישראל", המבוסס על עבודת הדוקטור שלו. הוא חוקר במכון ירושלים לאסטרטגיה ולביטחון.
בשנת 2024 רובין זכה בפרס מפעל חיים שהוענק לו על ידי The Multinational Missile Defense Conference. הפרס הוענק כהוקרה על 19 שנות תרומה משמעותית לוועידת ההגנה מטילים הרב-לאומית ולקהילת ההגנה מטילים העולמית. ועדת הפרס ציינה את מסירותו יוצאת הדופן בהתמודדות עם אתגרי ההגנה מטילים, ואת יכולתו לקדם פתרונות חדשניים ושיתופי פעולה פוריים, אשר השפיעו באופן משמעותי על הקהילה הבינלאומית והיוו השראה לרבים בתחום.
לקריאה נוספת

עוזי רובין, ההצטיידות ב"כיפת ברזל" כמודל להחלטה לאומית נכונה, אתר בס"א, 18 בפברואר 2021.
הערות שוליים

↑  ד"ר עוזי רובין, באתר של מכון ירושלים לאסטרטגיה ולביטחון
| --- | --- |
בקרת זהויות :  NLI: 987007296696905171  BnF: cb151237750 (data)  ISNI: 0000 0000 7251 7966  LCCN: no2009042884  VIAF: 83616849   WorldCat (עם VIAF): 83616849
משחק גלילה צדדית

לכידת מסך מתוך משחק הגלילה הצדדית "Secret Maryo Chronicles"
משחק גלילה צדדית (באנגלית: Side-Scrolling video game) הוא משחק וידאו בו דמות השחקן ועולם המשחק נראים כל העת מזווית צדדית בעוד שהמסך עוקב אחר דמות השחקן כאשר היא נעה ברחבי עולם המשחק.
סוגי משחקים

משחקי גלילה צדדית יכולים להיות הן דו-ממדיים, כמו המשחק האחים סופר מריו, והן תלת-ממדיים, כמו המשחק LittleBigPlanet. המעבר ממשחקים שהכילו גרפיקה עם מסך סטטי למשחקים עם גרפיקה שהכילה גרפיקה נגללת, במהלך תקופת תור הזהב של אולמות הארקייד והדור השלישי של קונסולות המשחקים, היווה זינוק משמעותי בעיצוב משחקי וידאו, בדומה למעבר לגרפיקת תלת-ממד במהלך הדור החמישי של קונסולות המשחקים.
תמיכת חומרה לרקעי גלילה חלקים נבנית לתוך משחקי ארקייד, לכמה קונסולות משחקים ולמחשבים אישיים. בין הדוגמאות לכך נמנים מחשבי 8-ביט של חברת אטארי ושל Nintendo Entertainment System, וכן קונסולות 16-ביט כדוגמת Super Nintendo Entertainment System וכן סגה ג'נסיס. קונסולות אלה של 16-ביט הוסיפו שכבות רבות, בהן ניתן לגלול באופן עצמאי ליצירת אפקט של גלילת פרלקסה.
שימוש נפוץ בפורמט של גלילה צדדית נמצא במשחקי פלטפורמה כדוגמת האחים סופר מריו משנת 1985. הפורמט פופולרי גם בסוגות משחקים אחרות כמו משחקי מכות ("Battletoads") או משחקי יריות ("Gradius" (אנ') ו-"R-Type"). מידת הוספתה של הגלילה הצדדית לתוך המשחק תלויה במשחק עצמו, כאשר לעיתים קרובות המסך יגלול ימינה או שמאלה בהתאם למהירותה ולכיוונה של דמות השחקן. במשחקים או שלבים אחרים, המסך יעקוב אחרי השחקן אך יגלול רק קדימה ולא אחורנית, ולכן אי אפשר לבקר באותו מקום פעם נוספת. כמה משחקים כוללים גלילה צדדית שנעה בקצב אחיד, ונדרש מהשחקן לעמוד בקצב כדי לשרוד. מצב זה נקרא בשם "גלילה אוטומטית" (auto-scrolling). המסך במשחקי Shoot 'em up כמו R-Type (אנ') נגללים בעצמם. סדרת משחקי מריו משתמשים בשלושת מצבי הגלילה הצדדית.
בדרך כלל, המסך שבמשחק גלילה צדדית כולל מצלמה שמתמקדת בדמות השחקן. משחקים אחרים מכוונים את המצלמה יחד עם תנועת הדמות, מה שגורם לדמות להתמקם שלא במרכז המסך ובכך להראות יותר מרווח ופרטים בכיוון אליו היא רצה.
משחק יכול להשתמש במכניקת הגלילה הצדדית מבלי להיחשב כמשחק וידאו בגלילה צדדית. דוגמה למשחק כזה היא משחק זירת קרב מרובת משתתפים בשם Awesomenauts (אנ'), שבו נעשה שימוש במכניקת גלילה צדדית היות שמטרת המשחק לא בהכרח מושגת באמצעות טכניקה זו.
משחקים בולטים

| 0 | 1 | 2 | 3 | 4 |
| --- | --- | --- | --- | --- |
|  משחקי פלטפורמה עם גלילה צדדית סדרת משחקי האחים סופר מריו  גאומטרי דאש  חלק ממשחקי סוניק הקיפוד  סדרת משחקי קומנדר קין  האי של יושי  Rayman Legends  סדרת משחקי מגה מן  LittleBigPlanet  אייסי טאוור  ג'אז הארנב, ג'אז הארנב 2 |  |  משחקי Run and gun עם גלילה צדדית קאפהד  קונטרה  Earthworm Jim (אנ') משחקי Beat 'em up עם גלילה צדדית Teenage Mutant Ninja Turtles: Shredder's Revenge  Streets of Rage 4  דאבל דראגון  גולדן אקס משחקי פעולה-הרפתקאות עם גלילה צדדית Assassin's Creed II: Discovery וסדרת משחקי Assassin's Creed Chronicles (אנ')  סדרת משחקי קאסלבניה |  |  משחקי תפקידים עם גלילה צדדית משחקי תפקידים-פעולה עם גלילה צדדית Zelda II: The Adventure of Link (אנ') משחקי תפקידים המוניים ברשת עם גלילה צדדית מייפל סטורי  LaTale (אנ')  Elsword (אנ')  Dungeon Fighter Online (אנ') |
ראו גם

ערכים על משחקי גלילה צדדית
משחק פלטפורמה
הערות שוליים

↑  IGN Presents the History of SEGA, Travis Fahs, June 14th 2012
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
ערך זה הוא קצרמרבנושא משחקים. אתם מוזמנים לתרום לוויקיפדיה ו.
Medal of Honor: Allied Assault

| --- | --- |

עטיפת המשחק
 כללי
 תאריך הוצאה:  22 בינואר 2002
 סוגה:  משחק ירי בגוף ראשון
 פיתוח:  2015 Inc.(אנ')
 הוצאה לאור:  אלקטרוניק ארטס
 ארץ מקור:  ארצות הברית 
 הפצה:  אלקטרוניק ארטס
 סדרה:  Medal of Honor
 דרישות תוכנה
 מנוע משחק:  id Tech 3 (עם Ritual's ÜberTools)
 מצבי משחק:  שחקן יחיד, מרובה משתתפים
 פלטפורמות:  Windows, Mac, Linux
 מדיה:  2 תקליטורים
 המשחק הקודם:  Medal of Honor: Underground
 המשחק הבא:  Medal of Honor: Frontline
 דרישות מערכת
 מעבד:  פנטיום 2 450MHz ומעלה
 זיכרון:  128MB זיכרון
 כרטיס מסך:  תואם OpenGL עם 16MB זיכרון
 מקום פנוי:  1.2GB
 מערכת קול:  תואם DirectX 8
 בקרים:  מקלדת ועכבר
 אתר רשמי
 
Medal of Honor: Allied Assault (בעברית: מדליה של כבוד: מתקפת בעלות הברית) הוא משחק וידאו מסוגת פעולה מגוף ראשון שפותח על ידי חברת 2015 Inc.(אנ') והופץ על ידי אלקטרוניק ארטס למחשב האישי תחת מערכות ההפעלה Windows, Mac ו-Linux.
המשחק הוא הראשון בסדרת משחקי Medal of Honor שיצא למחשב האישי. תסריט המשחק, שנכתב על ידי סטיבן ספילברג, עוסק בעת מלחמת העולם השנייה כאשר אלמנטים קולנועיים מסרט המלחמה להציל את טוראי ראיין שולבו בהפקתו ובעיצוב השלבים שלו.
עלילה ומערכה לשחקן יחיד

עלילת המשחק נכתבה על ידי סטיבן ספילברג, כאשר הקו שהנחה את עיצוב העלילה והשלבים הוא הסרט להציל את טוראי ראיין שבמהלך המשחק ישנם לא מעט ארמזים אליו. המשחק סובב סביב סגן מייק פאוול, בוגר האקדמיה הצבאית ווסט פוינט, קצין ביחידת הריינג'רס של צבא ארצות הברית וסוכן ב-OSS, שלוחם בחזית האירופית-אפריקנית במלחמת העולם השנייה במגוון מבצעים: מבצע לפיד, מבצע אוברלורד (הפלישה לנורמנדי), הקרב על ברסט, וכן בפעולות נגד קווי האויב (גרמניה הנאצית) באלג'יריה, צרפת ונורווגיה. בסיום המשחק, סגן פאוול נדרש לחדור ולחבל בבסיס לייצור נשק כימי בגרמניה ולהימלט בשלום תחת זהות של קצין נאצי.
המערכה בנויה בצורה של ציוני דרך - ישנה מפה שמתארת את התקדמות השחקן וביכולתו לחזור על שלבים. כמו כן, השחקן יכול לקבל במשך המשחק מדליות ועיטורים שונים המשבחים אותו על הישגים שהשיג במשך המשחק.
משחק מרובה משתתפים

המשחק מכיל בנוסף למערכה לשחקן יחיד גם משחק מרובה משתתפים ברשת האינטרנט על מודל לקוח שרת. מצבי המשחק האפשריים משחק מרובה משתתפים הם:
Free for All - קרב "כולם על כולם" קלאסי.
Team Deathmatch - קרב בו נלחמות 2 קבוצות, בעלות הברית וכוחות הציר אחת בשנייה והקבוצה שיש לה את מירב ההריגות זוכה.
Round Based - מצב דומה ל-Last Man Standing מ-Unreal Tournament ובו על השחקן לשרוד כאשר מי שמת אין לו אפשרות לחזור והוא נותר מחוץ למשחק עד תום הסיבוב, והמנצח הוא מי שנשאר אחרון.
Objective - מצב בו נלחמות 2 קבוצות, בעלות הברית וכוחות הציר כאשר אחת מהם מחזיקה בבסיס. על קבוצה אחת יש לחבל בבסיס על ידי הטמנת פצצה ועל השנייה יש להגן עליו מפני הקבוצה הפולשת.
כמו כן, המשחק הציע אפשרות להתאמה אישית ויצירת מצבי משחק חדשים.
חבילות הרחבה > Spearhead

חבילת ההרחבה הראשונה, Spearhead (חוד החנית) יצאה במהלך 2002 ופותחה על ידי אולפני דרימוורקס. עלילת המשחק מתרכזת הפעם בשלושה קרבות מרכזיים בזירה האירופאית במלחמת העולם השנייה דרך עיניו של סמל ג'ק ברנס, צנחן אמריקאי מהדיוויזיה המוטסת ה-101. סמל ברנס נדרש לצנוח אל החומה האטלנטית ביום הפלישה לנורמנדי, כיבוש בסטון והחזקתו בקרב הבליטה, והתגנבות לברלין לפני שהצבא האדום יפתח במתקפה. גם מצב מרובה המשתתפים שופר, ונוספו אליו לראשונה, כלי נשק אנגליים ורוסיים.
חבילות הרחבה > Breakthrough

חבילת ההרחבה השנייה, Breakthrough (פריצת דרך) יצאה במהלך 2--3 ופותחה על ידי TKO Software. עלילת המשחק מתרכזת הפעם בקרבות החזית הצפון אפריקנית והזירה האיטלקית במלחמת העולם השנייה דרך עיניו של סמל ג'ון בייקר מדיוויזיית חיל הרגלים ה-34. סמל בייקר לוחם בקרב מעבר קסרין ובמבצע וולקן(אנ'), בפלישה לסיציליה ב-1943, בקרב על מונטה קאסינו מה שמוביל להשתתפותו במבצע שפת הים - כיבוש והגנה על העיר אנציו באיטליה נגד הנאצים, ולבסוף בקרב במונטה בטגליה בספטמבר 1944. ההרחבה הציגה נשק איטלקי גם למערכה לשחקן יחיד וגם למצב מרובה משתתפים, כמו כן נשק רוסי ואנגלי שחלקו הוצג גם בחבילת Spearhead, וחלקו חדיש כגון טיל הנ"ט פיאט.
ביקורות

המשחק זכה להצלחה עולמית, כששחקנים ביקרו אותו לטובה בשל הגרפיקה, רמת האינטליגנציה המלאכותית, הסאונד במשחק ותחושת הריאליזם הכללית. הוא זכה לממוצע ביקורות של 91% באתר Metacritic.
איגוד ESRB דירג את המשחק בדירוג T (גילאי 15+).
| האתר | הציון |
| --- | --- |
GameRankings: 91.05%
Metacritic: 91/100
דרישות מערכת

|  | הדרישות |
| --- | --- |
מערכת הפעלה: Windows XP, Windows Me, Windows 2000, Windows 98, or Windows 95 (Windows NT is not supported)
מעבד: 450 MHz Intel Pentium 2 או 500 MHz AMD Athlon processor or better
זיכרון: 128MB RAM
מקום בכונן קשיח: 1.2GB
כרטיס גרפי: 16 MB OpenGL capable Nvidia או ATI graphic card or better
מערכת סאונד: 100% DirectX 8.0 compatible sound card
רשת: Broadband connection required for multiplayer connectivity.
הערות שוליים

↑  Medal of Honor: Allied Assault, Medal of Honor Wiki
↑  Medal of Honor: Allied Assault, Metacritic
| משחקי סדרת Medal of Honor |
| --- | --- | --- |
| המשחקים | המשחקים |  |
| תקופת מלחמת העולם השנייה | Medal of Honor ‏ • Medal of Honor: Underground ‏ • Medal of Honor: Allied Assault ‏ • Medal of Honor: Allied Assault Spearhead ‏ • Medal of Honor: Allied Assault Breakthrough ‏ • Medal of Honor: Frontline ‏ • Medal of Honor: Rising Sun ‏ • Medal of Honor: Infiltrator ‏ • Medal of Honor: Pacific Assault ‏ • Medal of Honor: European Assault ‏ • Medal of Honor: Heroes ‏ • Medal of Honor: Vanguard ‏ • Medal of Honor: Airborne ‏ • Medal of Honor: Heroes 2 |  |
| תקופת העידן המודרני | Medal of Honor 2010 ‏ • Medal of Honor: Warfighter |  |
| חברות הפיתוח | חברות הפיתוח |  |
| חברות הפיתוח | Danger Close Games ‏ • Rebellion Developments ‏ • Budcat Creations ‏ • EA Digital Illusions CE |  |
| --- | --- |
בקרת זהויות :  BnF: cb16632107t (data)  GND: 4806147-5
הילה טוני נבוק

| --- | --- |
אין תמונה חופשית
 לידה:  1974 (בת 50 בערך) תל אביב-יפו, ישראל 
 מקום לימודים:  בית הספר לעיצוב של אוניברסיטת חיפה  בצלאל אקדמיה לאמנות ועיצוב ירושלים 
 תחום יצירה:  פיסול 
 פרסים והוקרה:  פרס ביאטריס קולינר לאמן צעיר מטעם מוזיאון ישראל, פרס שרת התרבות, פרס רפפורט לאמן צעיר מטעם מוזיאון תל אביב
 hillatoonynavok.com
 
הילה טוני נבוק, מוזיאון תל אביב
הפסל "רמזור" של הילה טוני נבות ברח' על פרשת דרכים בתל אביב
הילה (טוני) נבוק (נולדה ב-1974) היא פסלת ורשמת ישראלית ומרצה לאמנות.
ביוגרפיה

נבוק נולדה בתל אביב. את דרכה האמנותית החלה בלימודי עיצוב גרפי במרכז האקדמי לעיצוב ולחינוך, ויצו חיפה. נבוק, בוגרת התוכנית ללימודי ההמשך של בצלאל (2009), נמנתה עם עורכי מגזין האמנות "פיקניק" בין השנים 2007–2011 ובמסגרת זו אצרה במשותף את הביאנלה השנייה לאמנות בהרצליה (2009). בשנת 2018 ראה אור ספר המשותף לה ולבן זוגה, הסופר יונתן רז פורטוגלי – "אם כרגע מה שבוער בך זה פילאטיס בזה את צריכה להתמקד" (הוצאת "לוקוס"), המורכב מפרגמנטים ספרותיים של רז פורטוגלי וצילומים של נבוק, שהקשר ביניהם הוא בעיקר אסוציאטיבי, הומוריסטי ומלא בתובנות חזותיות ומילוליות שאספו השניים משוטטויות שערכו בנפרד. השניים מתגוררים בתל אביב עם בנם. נבוק מלמדת פיסול ורישום בבית הספר לאמנות בצלאל.
עבודתה האמנותית

נבוק עושה שימוש בחפצים תעשייתיים, סביבות ציבוריות או חללים ביתיים, ומחלצת מתוכם קומפוזיציות. נבוק עובדת עם תוצרים תעשייתיים כחומר גלם. היא מיוצגת בישראל על ידי גלריה נגא, ובגרמניה על ידי גלריה "KM" ברלין (2017). היא הציגה תערוכות יחיד במוזיאונים וגלריות רבות בישראל ומחוצה לה, ובהם מוזיאון תל אביב, מוזיאון הרצליה, המרכז לאמנות עכשווית, מוזיאון חיפה ועוד. בין הפרסים בהם זכתה: פרס גבעון מטעם מוזיאון תל אביב (2011), פרס ביאטריס קולינר לאמן צעיר מטעם מוזיאון ישראל (2018), פרס שרת התרבות (2020) ופרס רפפורט לאמן צעיר מטעם מוזיאון תל אביב (2020).
עבודתה האמנותית > בין מוצר צריכה לפסל 2010-2015

נבוק נוהגת לעשות שימוש במוצרי צריכה ביתיים ומשרדיים. בתערוכתה "פריזבי" (2006), הציגה נבוק אובייקטים, עבודות וידאו וציורים, השואבים את מקורות השראתם מהסביבה הקרובה. כדורים, רשתות, מחקים, סלילי קופה רושמת, ניירהגלם הם חומרי שלה.
"פנורמה", תערוכת יחיד של נבוק, שהוצגה בשנת 2010 במוזיאון חיפה, היא עבודת אינסטליישן העשויה קונסטרוקציית קירות גבס, גרם מדרגות מעץ, זכוכית ולוחות פרספקס, מנעולי אופניים, גדרות וציורים.
גם בתערוכה "מקורות" (2013) נכללו עבודות פיסוליות לצד רישומים. השימוש של נבוק ב"רדי מייד", מוצרי צריכה יומיומיים כמו מוצרי ניקוי, מברשות, מרכך כביסה, צינורות השקיה, חוזר גם כאן. רישומיה ופסליה נעים בין המופשט והקונקרטי. בעבודתה, "אופק", שהוצגה בתערוכה, השתמשה נבוק בספוגים לניקוי כלים, מברשות, כדורי צמר גפן ומרכך כביסה צבעוני.
עבודתה האמנותית > כוריאוגרפיה של אובייקט 2015

בשנת 2015, הציגה נבוק את עבודתה "שעות עגולות" במרכז לאמנות עכשווית, תל אביב. בתערוכה היא יצרה כוריאוגרפיה של סביבה פיסולית, תנועה מכנית המזיזה את פסליה. המיצב מורכב משלושה מזבחות: אדום, שחור וכחול. בכל אחד מהמזבחות מופיע כיסא משרדי, מעליו מרחף כיסא נוסף, שבו משענות הידיים מתפקדות ככנפיים. בנוסף ישנם אלמנטים המצויים בחללים ציבוריים כמו: מאפרה, כוסות פלסטיק ומכונה לניגוב ידיים.
עבודתה האמנותית > עם הרוח, עם המים 2015

נבוק בעיקר כפסלת וכציירת, אך החלה את דרכה בעולם הצילום והפרפורמנס. היא פרסמה את יצירת הווידאו שלה בשם "עם הרוח, עם המים" (2015). בעבודה המוצגת בשני פריימים, נראית נבוק לבושה באדום, משלשלת בכבדות יריעת פלסטיק צהובה מבעד לחלון גבוה בבניין רב קומות באשדוד.
עבודתה האמנותית > הרחבות 2018

בתערוכה "הרחבות" (2018), אשר הוצגה ב"אטליה שמי", בקיבוץ כברי, יצרה נובוק פרשנות מרחבית חדשה לפסליו של הפסל יחיאל שמי. היא השתמשה בחומר תעשייתי זול: שימשונית, בצבעיה המקוריים: אדום, ירוק, טורקיז, כחול., אותו מתחה על קונסטרוקציה מאלומיניום בצורה המאזכרת סגירת חורף או סגירת מרפסת. היא שילבה תוך המרחבים שיצרה כיסאות כתר פלסטיק בצבעים שונים.
עבודתה האמנותית > דרך החלון 2022

תערוכת יחיד במוזיאון תל אביב אותה אצרה ענת דנון סיון. התערוכה כוללת עבודות וידאו ופיסול העוסקות בקו הגבול בין חוץ לפנים, ובין הפרטי לציבורי. העבודה מייצגת מבט ביקורתי על עיצוב המרחב העירוני בישראל, כפי שבא לידי ביטוי במרכזים מסחריים, בנייני מגורים ושכונות "בנה ביתך".
פרסים ומלגות

2009 – מלגת הצטיינות, תערוכת גמר, בצלאל תוכנית לימודי ההמשך באמנות
2011 – פרס גבעון, ע"ש שמואל גבעון, מטעם מוזיאון תל אביב לאמנות.
2012 – מלגת אמן מורה, משרד התרבות והספורט.
2012 – פרס עידוד היצירה, משרד התרבות והספור
2016 - שנת שהות בתוכנית שהות אמן בארטפורט.
2018 - פרס ביאטריס קולינר לאמן צעיר מטעם מוזיאון ישראל.
2020 - פרס שרת התרבות.
2020 - פרס רפפורט לאמן צעיר מטעם מוזיאון תל אביב
תערוכות יחיד

2006 – "פריזבי", פרויקט "סף" לאמנים צעירים, בית האמנים ע"ש זריצקי, תל אביב. אוצרת: אורלי הופמן.
2009 – "טוקסידו", כחלק מתערוכת בוגרים "חרושת" תואר שני בצלאל. אוצרת: שרית שפירא.
2010 – "סצנת נוף", יריד ארט קולון, גרמניה, במסגרת תערוכות יחיד לאמנים נבחרים ביחיד, New Positions.
2010 – "פנורמה" מוזיאון חיפה לאמנות, סדרת תערוכות "אנדרנלין" אוצרת: רותם רוף.
2010 – "תשתיות חדשות", גלריה לוקאל - 30, ורשה, פולין.
2013 – "מקורות", גלריה נגא, תל אביב.
2015 – "Sur-Round-Things", גלריה סירקל - 1, ברלין.
2015 – "לשחרר את הפרפר", תערוכה זוגית עם איתן בן משה, גלריה אלון שגב, תל אביב.
2015 – "שעות עגולות", המרכז לאמנות עכשווית, תל אביב. אוצרת: חן תמיר.
2016 – "A sign of things to come", גלריה היט, ברטיסלבה, סלובקיה. אוצר: יארו ורגו.
2016 – "ידי זהב" – תערוכה זוגית עם דוד עדיקא, ארטפורט, תל אביב. אוצרת: ורדית גרוס.
2017 – "WallMarks", גלריה קלובובנה, ברנו, צ'כיה.
2017 – "אאוטלט, Outlet", גלריה KM, ברלין.
2018 – "הרחבות", אטליה שמי, קיבוץ כברי. אוצרת: סמדר שינדלר.
2022 - "דרך החלון", מוזיאון תל אביב. אוצרת: ענת דנון סיון
תערוכות קבוצתיות

2024 -"רואים ירוק רואים שקוף", ביתן איל עופר, מוזיאון תל אביב לאמנות, אטצרת: איה מירון
פרויקטים מיוחדים

2017 – "בזמן שדיברתי בטלפון", מאמר חזותי באתר של KADDIST. אוצר: גוזף דל פסקו
2017 – "קיר בעיר", עבודת קיר בחזית דרומית של מעבר הולכי רגל, בניין העירייה, תל אביב. אוצרת: עדנה מושנזון
2018 – "אם כרגע מה שבוער בך זה פילאטיס בזה את צריכה להתמקד", ספר אמן עם יוני רז פורטוגלי, הוצאת לוקוס
2020 – "כניסה, יציאה" תבליטי קיר, עבודת קבע מוזמנת בתחנת הרכבת נבון ירושלים
אוצרות ועריכה

2009 – אוצרת שותפה, "הרצליה 2009", הביאנלה השנייה לאמנות, הרצליה.
2011 – אוצרת שותפה, אירועי BYOB, גלריה יפו 23 בצלאל, ירושלים, במסגרת אירועי "מתחת להר".
2007-2011 – מגזין פיקניק לאמנות, עורכת שותפה עם עדי אנגלמן ומאיר קורדבני.
הערות שוליים

1 2  מיטל רז, ‏הצעירים של היום: האמנית שמנערת את פסלי הברזל של יחיאל שמי, באתר "Time Out ישראל", 22 באוגוסט 2018
↑  נימוק השופטים, פרס מוזיאון ישראל לאמנות ולעיצוב, לשנים 2017–2018
↑  פנורמה (קטלוג תערוכה), אוצרת: רותם רוף, חיפה: מוזיאון חיפה לאמנות.
↑  מיטל רז, הילה טוני נבוק מנערת את פסלי הברזל המונומנטליים של יחיאל שמי, באתר טיים אאוט, ‏2018-08-22
↑  הילה טוני נבוק: דרך החלון, באתר מוזיאון תל אביב לאמנות
↑  הילה טוני נבוק| מחזור 2015-2016, באתר ארטפורט
↑  עבודה בעיניים // הילה טוני נבוק, באתר פורטפוליו
"לוח מודעות 01", מוזיאון תל אביב
"לצאת ולהיכנס", מוזיאון תל אביב, 2022
רוסודן (דמטרה)

| --- | --- |
 לידה:  המאה ה־12 
 פטירה:  המאה ה־13 
 מדינה:  ממלכת גאורגיה 
 בן או בת זוג:  Ghiyath ad-Din Mas'ud (1143–1152) אחמד סנג'ר 
 
רוסודן (גאורגית: რუსუდანი, רוּסוּדַני) הייתה נסיכה גאורגית מבית בגרטיוני, שחיה במאות השתים עשרה והשלוש עשרה. היא הייתה בתו של דמטרה הראשון, ואחותם של דוד החמישי וגיאורגי השלישי, ודודתה מצד אביה של תמר המלכה המפורסמת, שהיו כולם מלכי הממלכה הגאורגית המאוחדת.
רוסודן נישאה להיואס אד-דין סולימאן שאח, השליט הסלג'וקי של ח'ווארזם ועיראק בין השנים 1160-1161. עם הפיכתה לאלמנה היא חזרה לגאורגיה ושלטה כעוצרת בשנים הראשונות למלכותה של תמר המלכה. היא הייתה גם החונכת והפטרונית של הנסיך האלאני, דוד סוסלן, שנישא לתמר המלכה, בשנת 1189, כבעלה השני. בשנות השמונים של חייה, בשנת 1210 לערך, היא פרשה למנזר.
קרב גארני

קרב גארני או קרב גארניסי (בגאורגית: გარნისის ბრძოლა, תעתיק: גארניסיס בּרדזוֹלַה) היה קרב שנערך בשנת 1225 בין הגאורגים בראשות רוסודן מלכת הממלכה הגאורגית המאוחדת לבין הכוחות הח'ווארזמים בהנהגת ג'לאל א-דין מנגוברדי/מנכוברני (جلال الدین منکبرنی), שנרדף בידי המונגולים. הקרב נערך בגארני (Գառնի) (כיום בארמניה), ונסתיים בתבוסת הגאורגים, העתיקו את בירתם מטביליסי לכותאיסי.
הערות שוליים

↑  איוון הראשון מחרגרדזלי (ივანე I მხარგრძელი) - אציל גאורגי
ערך זה הוא קצרמרבנושא קרבות. אתם מוזמנים לתרום לוויקיפדיה ו.
712

שנת 712 היא השנה ה-12 במאה ה-8. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

האסלאם מתפשט ברחבי אירו-אסיה:
כוחות מוסלמים בהנהגתם של מוסא בן נציר וטארק בן זיאד ממשיכים בכיבוש חצי האי האיברי, וכובשים את כל אזור הדרום, ובכלל זאת הערים טולדו (בירת הויזיגותים) ו-ולנסיה. יהודי טולדו משוחררים מעול ההגבלות שהטילו עליהם הוויזיגותים ומורשים להקים חיי קהילה
המוסלמים בראשות קתיבה בן מסלם כובשים את טראנסאוקסאניה וממלכת ח'ווארזם ובכלל זאת את בוכרה, טשקנט וסמרקנד. מלך פרגנה נפלט, ומבקש את עזרת הסינים נגד הכובש הערבי
המוסלמים בראשות מחמד בן קאסם כובשים את סינד ומולטן ומגיעים עד מבואות קראצ'י בפקיסטן של ימינו. בין היתר, נעשה שימוש בטכנולוגיה של הקטפולטה לכיבוש הערים
הקוג'יקי, אתוס ההיסטוריה היפאנית מושלם
יוחנן הרביעי מחליף את קירוס כראש הפטריארכיה של קונסטנטינופול
סוף המלחמה בין הפרנקים לאלמאנים
הבולגרים צרים על קונסטנטינופול
פיליפיקוס ורדאניס עובר מארמניה
נולדו

אל מנצור, הח'ליף השני לבית עבאס (נפטר ב-775)
דו פו, משורר סיני (נפטר ב-770)
ראו גם

ילידי 712‎
נפטרים ב-712‎
אי-שוויון צ'בישב

ערך זה עוסק באי-שוויון בתורת ההסתברות. אם התכוונתם לאי-שוויון על סדרות סופיות, ראו .
בתורת ההסתברות, אי-שוויון צֶ'בּישב (גם: צ'בישוֹב) הוא אי-שוויון המאפשר להעריך את ההתפלגות של משתנים מקריים על ידי התוחלת שלהם. האי-שוויון קרוי על שמו של ממציאו, המתמטיקאי הרוסי פפנוטי צ'בישב.
אי-שוויון צ'בישב קובע כי אם השונות והתוחלת של משתנה מקרי  \ X קיימות, אז
לכל  \ C>0 מתקיים:
\operatorname {P} (|X-\operatorname {E} (X)|\geq C)\leq {\operatorname {Var} (X) \over C^{2}}
אי-שוויון צ'בישב מאפשר להעריך את ההסתברות לכך שמשתנה מקרי כלשהו יסטה במידה זו או אחרת מהתוחלת שלו, באופן מדויק יותר מאי-שוויון מרקוב, ונותן משמעות נוספת למושג השונות. בפרט נובע ממנו שכאשר השונות קטנה, ההסתברות לסטיות גדולות מהתוחלת קטנה גם היא. בעזרת אי-שוויון צ'בישב אפשר להוכיח את החוק החלש של המספרים הגדולים למקרה הפרטי שבו לסדרת המשתנים המקריים יש שונות סופית. אי-שוויון צ'רנוף נותן גרסה חזקה יותר עבור משתני ברנולי.
בגרסה כללית יותר, אי-שוויון צ'בישב קובע כי  \operatorname {P} (|X|\geq C)\leq {\operatorname {E} (X^{2}) \over C^{2}}. אי-שוויון קאנטלי הוא גרסה חד צדדית של אי-שוויון צ'בישב.
הוכחת אי-שוויון צ'בישב

על פי הגדרת התוחלת:
עבור אינטגרציה רק על קבוצת הנקודות במרחב ההסתברות עבורן  |f(\omega )|\geq C יתקבל גודל הקטן יותר או שווה לזה שהתחלנו ממנו:
חלוקת שני האגפים ב־ C^{2} מביאה לצורה הכללית של אי-שוויון צ'בישב:
ניתן גם להוכיח את אי-שוויון צ'בישב ישירות מאי-שוויון מרקוב.